കനത്തമഴ കോട്ടയത്തും പത്തനംതിട്ടയിലും ഉരുള്പൊട്ടല് കോട്ടയം: കോട്ടയത്തും പത്തനംതിട്ടയിലും ഉരുള്പൊട്ടല്. വ്യാപക നാശനഷ്ടങ്ങള് റിപ്പോര്ട്ട് ചെയ്തിട്ടുണ്ട്. മലയോര മേഖലയില് കനത്ത മഴ തുടരുകയാണ്. കോട്ടയം കണമല എഴുത്വാപുരയില് രണ്ടിടത്ത് ഉരുള്പൊട്ടല് ഉണ്ടായി. രണ്ടു വീടുകള് തകര്ന്നു. ഉരുള്പൊട്ടലിനെ തുടര്ന്ന് ബൈപ്പാസ് റോഡ് തകരുകയും ചെയ്തു. പത്തനംതിട്ടയിലെ കോന്നികൊക്കാത്തോട് മേഖലയിലും ഉരുള്പൊട്ടി. കൊക്കാത്തോട് ഒരു ഏക്കര് പ്രദേശത്തെ നാല് വീടുകളില് വെള്ളം കയറി. വയക്കര, കൊക്കാത്തോട് പ്രദേശങ്ങള് ഒറ്റപ്പെട്ടു. പ്രദേശത്തുനിന്ന് ആളുകളെ മറ്റിപ്പാര്പ്പിക്കുകയാണ്. അപ്രതീക്ഷിതമായാണ് ഇന്ന് പുലര്ച്ചെ ഉരുള്പൊട്ടല് ഉണ്ടായത്. അരുവാപ്പുരം പഞ്ചായത്തിന്്റെ ഭാഗമാണ് കൊക്കാത്തോട്, ആവണിപ്പാറ ആദിവാസി കോളനിയിലേക്കുള്ള ഒരേയൊരു സഞ്ചാരമാര്ഗമായ കടത്തുവള്ളം ഉള്പ്പെടെ ഒഴുകിപ്പോയി. വയക്കരയിലെ പല ചെറിയ അരുവികളും വെള്ളപ്പൊക്കമുണ്ടായി. അച്ചന്കോവിലാറ്റിലും ജലനിരപ്പ് ഉയര്ന്നിട്ടുണ്ട്. കനത്തമഴയില് കൊല്ലത്തും മലവെള്ളപ്പാച്ചില് ഉണ്ടായി. കുളത്തുപ്പുഴ അമ്ബതേക്കറിലാണ് മലവെള്ളപ്പാച്ചില് ഉണ്ടായത്. ഇതേ തുടര്ന്ന് വില്ലുമല ആദിവാസി കോളനി ഒറ്റപ്പെട്ടു.ആദിവാസി കോളനിയെ പുറംലോകവുമായി ബന്ധിപ്പിക്കുന്ന പാലം മുങ്ങി. മൂന്ന് കുടുംബങ്ങളെ മാറ്റിപ്പാര്പ്പിച്ചു. പുലര്ച്ചയോടെ പെയ്ത മഴയെ തുടര്ന്നായിരുന്നു മലവെള്ളപ്പാച്ചില്. The post കനത്തമഴ കോട്ടയത്തും പത്തനംതിട്ടയിലും ഉരുള്പൊട്ടല് first appeared on MalayalamExpressOnline.